《十月十三日雨中饮长汀寺》
明代·程敏政

古寺今来感慨多，更禁寒雨下庭柯。屋经野火馀金象，帘捲山岚出翠螺。

问讯禅床僧已老，摩挲诗案客重过。茅堂祇隔青溪外，莫厌时时到薜萝。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。